אהרון טיילור-ג'ונסון

אהרון פרי טיילור-ג'ונסון (באנגלית: Aaron Perry Taylor-Johnson; נולד ב-13 ביוני 1990) הוא שחקן קולנוע וטלוויזיה בריטי ממוצא יהודי, זוכה פרס גלובוס הזהב על גילום דמותו של ריי מרקוס בסרט המותחן "יצורים ליליים". התפרסם עוד לפני כן, בזכות כיכובו בסרטים "קיק אס" ו"קיק אס 2"; וכשגילם את קוויקסילבר (כחלק מהיקום הקולנועי של מארוול) בסרטי גיבורי-העל "קפטן אמריקה: חייל החורף" ו"הנוקמים: עידן אולטרון". נולד בשם אהרון פרי ג'ונסון (Aaron Perry Johnson) בבקינגהאמשייר, אנגליה שבממלכה המאוחדת. סבה של אמו היה יהודי-אשכנזי. הגדיר את עצמו גם כ"יהודי". אמו עקרת בית ואביו מהנדס. גדל בעיירה היי וייקומב, בקינגהאמשייר שבדרום-מזרח אנגליה. החל להופיע מגיל 6 בהצגות ובטלוויזיה. את הבכורה הקולנועית שלו עשה בגיל 12 לצד שון בין בסרט ההולנדי "טום ותומאס". הופיע לראשונה בהפקה הוליוודית ב-2003 בסרט קומדיית הפעולה "צוות שנחאי" בכיכובם של אוון וילסון וג'קי צ'אן, בה גילם את הילד הנוכל צ'ארלי צ'אפלין. ב-2006 שיחק בסרט ההרפתקאות "אדון הגנבים" בתור הנער היתום פרופ הארטליב. בנוסף בשנה זו גילם את דמותו הצעירה של אמן האשליות אייזנהיים בכיכובו של אדוארד נורטון, בסרט המתח התקופתי "אמן האשליות". ב-2008 הופיע בקומדיית ההתבגרות "אנגוס, חוטיני ונשיקות חזיתיות" (אנ') בתפקיד רובי בו מאוהבת גיבורת הסרט ג'ורג'יה ניקולסון. ב-2009 זכה ג'ונסון לביקורות טובות ראשונות בקריירה שלו על הופעתו בתור ג'ון לנון כנער מתבגר בסרט הדרמה הביוגרפי "נער משום מקום". ג'ונסון הופיע בנוסף בתפקיד הנער ברנט ברואר בסרט "היקר מכולם" שנהרג בתאונת דרכים ומשאיר את אחריו הורים שכולים וחברה בהריון – רוז, בגילומה של קארי מאליגן. ב-2010 פרץ ג'ונסון לתודעה עולמית בזכות תפקידו הראשי כנער דייב ליזובסקי שהופך לגיבור-העל קיק אס, בסרט הקומדיה השחורה "קיק אס". בין 2011 ל-2016, טיילור-ג'ונסון שיחק במספר סרטים בולטים, כגון סרט ההמשך "קיק אס 2", "גודזילה", "קפטן אמריקה: חייל החורף", "הנוקמים: עידן אולטרון" (שני האחרונים הם חלק מהיקום הקולנועי של מארוול), וכן בסרט המתח הפסיכולוגי "יצורים ליליים" - תפקיד שעליו זכה בפרס גלובוס הזהב לשחקן המשנה הטוב ביותר בקולנוע. ב-2009 התארס לבת זוגו הבמאית האנגלייה סם טיילור-ג'ונסון (המוכרת יותר בשמה הקודם, סם טיילור-ווד) המבוגרת ממנו ב-23 שנים. הם הכירו בצילומי הסרט "נער משום מקום" שביימה טיילור. ב-2012 הם נישאו. מייד לאחר נישואיהם הם איחדו את שמות המשפחה לטיילור-ג'ונסון. להם שתי בנות משותפות. לה גם שתי בנות מנישואיה הראשונים. מדיה וקבצים בנושא אהרון טיילור-ג'ונסון בוויקישיתוף אהרון טיילור-ג'ונסון, ברשת החברתית אינסטגרם אהרון טיילור-ג'ונסון, במסד הנתונים הקולנועיים IMDb (באנגלית) אהרון טיילור-ג'ונסון, באתר "אידיבי", מאגר הידע העברי לקולנוע ישראלי ועולמי אהרון טיילור-ג'ונסון, באתר AllMovie (באנגלית) אהרון טיילור-ג'ונסון, באתר Rotten Tomatoes (באנגלית) אהרון טיילור-ג'ונסון, באתר Box Office Mojo (באנגלית) אהרון טיילור-ג'ונסון, באתר Metacritic (באנגלית) אהרון טיילור-ג'ונסון, במסד הנתונים הקולנועיים KinoPoisk (ברוסית) אהרון טיילור-ג'ונסון, באתר MusicBrainz (באנגלית) Golden Globes 2017: The Complete List of Nominations, The Hollywood Reporter follers, Aaron Taylor-Johnson, Ethnicity of Celebs | EthniCelebs.com, ‏2012-10-11 (באנגלית אמריקאית) Gilbey, Ryan (2015-04-23). "Aaron Taylor-Johnson: 'Changing my name felt beautiful'". The Guardian (באנגלית בריטית). נבדק ב-2023-09-15. Katcy Stephan, ’28 Years Later’ Adds Aaron Taylor-Johnson, Jodie Comer and Ralph Fiennes, Variety, ‏2024-04-24 (באנגלית אמריקאית)